ZIGA กำไร Q3 พุ่ง 79% แตะ 73 ลบ. รับรายได้โตกระฉูด
ZIGA กำไรไตรมาส 3/64 พุ่ง 79% แตะ 73.23 ลบ. จากปีก่อนกำไร 40.90 ลบ. รับรายได้กระฉูด ส่วนงวด 9 เดือน มีกำไร 153.93 ลบ. เพิ่มขึ้น 93.77% จากปีก่อนกำไร 79.44 ลบ. 
ZIGA กำไร Q3/64 พุ่ง 79% แตะ 73.23 ลบ. จากปีก่อน 40.90 ลบ. รับรายได้กระฉูด งวด 9 เดือนกำไร 153.93 ลบ. เพิ่มขึ้น 93.77% จากปีก่อน 79.44 ลบ. 
9 พ.ย. 2564

บริษัท ซิก้า อินโนเวชั่น จำกัด (มหาชน) หรือ ZIGA รายงานผลการดำเนินงานไตรมาส 3/2564 สิ้นสุดวันที่ 30 ก.ย.2564 ดังนี้

โดยผลการดำเนินงานงวดไตรมาสดังกล่าวมีกำไรเพิ่มขึ้น เนื่องจากบริษัทมีรายได้รวม 340.2 ล้านบาท เพิ่มขึ้นจากช่วงเดียวกันของปีก่อน ที่มีรายได้รวมอยู่ที่ 282.8 ล้านบาท เนื่องจากบริษัทสามารถปรับราคาขายได้เพิ่มมากขึ้น และส่วนมากมาจากที่บริษัทสามารถบริหารจัดการกับสัดส่วนสินค้าสอดคล้องกับความต้องการของตลาดและเข้าถึงลูกค้าปลายทางได้มากขึ้น
นอกจากนี้ บริษัทได้ดำเนินการขอคืนหลักประกันอากรจำนวน 50.9 ล้านบาท จากกรมศุลกากร ตามประกาศคณะกรรมการพิจารณาการทุ่มตลาดและการอุดหนุน กรมการค้าต่างประเทศ กระทรวงพาณิชย์ เรื่องการยกเลิกและให้คืนหลักประกันอากรจากการนำเข้าสินค้าเหล็กแผ่นรีดเย็นเคลือบสังกะสีแบบจุ่มร้อนชนิดเป็นม้วนและไม่เป็นม้วน ที่มีแหล่งกำเนิดจากสาธารณรัฐประชาชนจีน ซึ่งได้ลงประกาศในราชกิจจานุเบกษา เมื่อวันที่ 8 มิถุนายน 2564 โดยปัจจุบันอยู่ระหว่างการอนุมัติขอคืนจากกรมศุลกากร